**Oznámenie o vyhlásení výberového konania**

Východoslovenské múzeum v Košiciach (VSM) vyhlasuje výberové konanie na pracovné miesto:

**VEDÚCI ODDELENIA PROPAGÁCIE A PREZENTAČNEJ ČINNOSTI**

1. **Pracovná náplň:**

* Riadi činnosti oddelenia pri tvorbe, organizovaní a zabezpečovaní hlavných a sprievodných kultúrnych podujatí
* Navrhuje tvorivé riešenia koncepcií, prezentačných činností, marketingových aktivít, sprievodných podujatí a populárno-náučných programov s nadregionálnym dosahom
* Aktívne komunikuje s médiami, vyhľadáva nové adekvátne mediálne platformy na prezentáciu inštitúcie, systematicky pracuje na budovaní značky a dobrého mena VSM v médiách lokálneho, regionálneho, celoslovenského dosahu
* Disponuje reprezentatívnym vystupovaním, výbornou slovenčinou, kultivovaným jazykovým prejavom
* Vytvára nové a posilňuje existujúce partnerské spolupráce s biznis sektorom, potenciálnymi donormi a sponzormi VSM pre zlepšenie finančnej, materiálnej a technologickej kondície VSM
* Pripravuje plán prezentácie VSM na lokálnej, regionálnej, celoslovenskej a medzinárodnej platforme
* Vyhľadáva potenciálne grantové schémy privátneho sektoru ako aj možnosti dotačných schém verejnej správy, za účelom ktorých realizuje prezentačné stretnutia a online meetingy
* Pripravuje marketingové stratégie pre VSM v kontexte lokálnych, regionálnych, národných a medzinárodných nástrojov a foriem prezentácie VSM
* Spracováva odborné materiály – povahou veci vyplývajúce z náplne práce oddelenia - na rokovania vedenia VSM prípadne na rokovania orgánov KSK a útvarov Úradu KSK
* Spracováva podklady k tvorbe a vyhodnoteniu čerpania rozpočtu za oblasť marketingu a propagácie
* Tvorí programové aktivity a zámery VSM v oblasti kultúry, osvety, múzejnej pedagogiky a spoločenského rozvoja
* Komplexne zabezpečuje podujatia a aktivity VSM, podieľa sa na materiálno-technickom a organizačnom zabezpečení vlastných a sprostredkovaných kultúrno-spoločenských a vzdelávacích podujatí a aktivít realizovaných VSM alebo partnerskými organizáciami
* Pripravuje, realizuje a vyhodnocuje plány propagácie a marketingu činnosti VSM, podujatí a aktivít realizovaných VSM a publikuje ich na webstránke a dostupných sociálnych sieťach s perspektívou vyhľadávania nových sociálnych sietí a newsletterov a informačných kanálov
* V spolupráci s interným alebo externým grafikom spracováva formu textového, dizajnového a fotografického výstupu pre marketingové účely VSM
* Spolupracuje pri príprave a implementácii projektov financovaných z externých verejných a súkromných zdrojov
* Koordinuje spoluprácu na podujatiach organizovaných KSK
* Vyhľadáva nové formy fundraisingu, crowdfundingu a spoluprácu s tretím sektorom
* Koordinuje pracovnú činnosť, formy prezentácie a komunikácie lektorskej služby VSM vrátane zapájania lektorov do nových foriem predaja, výkladu a sprevádzania návštevníkov

1. **Minimálne kvalifikačné predpoklady:**
   * minimálne VŠ vzdelanie 1. stupňa
2. **Ďalšie kritéria a požiadavky:** 
   * splnenie predpokladov na výkon práce vo verejnom záujme – bezúhonnosť a spôsobilosť na právne úkony v plnom rozsahu,
   * ovládanie právnych predpisov a postupov v oblasti účtovníctva finančného hospodárstva vo verejnej správe,
   * min. 3 ročná odborná prax,
   * znalosť práce s PC na úrovni pokročilý
   * znalosť práce s webovým rozhraním (napr. wordpress), sociálnymi sieťami a multimédiami
   * znalosť grafického programu výhodou,
3. **Platové podmienky:**
   * funkčný plat zamestnanca v zmysle zákona č. 553/2003 Z. z. o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov v znení neskorších predpisov a predpoklad osobného príplatku podľa preukázaných schopností a skúseností
4. **Požadované doklady:**
   * žiadosť o zaradenie do výberového konania,
   * profesijný životopis v štruktúrovanom formáte so zameraním na popis praxe v požadovanej oblasti,
   * doklad o najvyššom dosiahnutom vzdelaní,
   * písomný súhlas uchádzača so spracovaním osobných údajov na účely výberového konania v zmysle zákona č. 18/2018 Z. z. o ochrane osobných údajov a o zmene a doplnení niektorých zákonov.
5. **Termín nástupu:** september 2025, alebo dohodou.
6. **Pracovný pomer bude uzatvorený:**

**-** na dobu určitú (1 rok) s predpokladom pokračovania pracovného pomeru;

**-** pracovný čas: 37,5 hodín týždenne.

1. **Stručný opis spôsobu konania výberového konania:**

Výberové konanie bude pozostávať z prezentácie uchádzača a jeho odbornej praxe a overenia znalostí a praktických skúseností v dotknutej oblasti

1. **Žiadosť o zaradenie do výberového konania a požadované doklady je potrebné zaslať:**
   * v termíne do: **31.8.2025,** a to:
   * poštou na adresu: Východoslovenské múzeum v Košiciach, Námestie maratónu mieru 2, Košice,
   * osobne doručiť na sekretariát riaditeľa VSM, Námestie maratónu mieru 2, Košice,
   * emailom na adresu: info@vsmuzeum.sk
   * na obálku / do predmetu emailovej správy je potrebné uviesť text „Výberové konanie – „Vedúci propagačného oddelenia“.
2. O termíne a mieste uskutočnenia osobného pohovoru budú uchádzači informovaní.
3. VSM si vyhradzuje právo nepozvať na osobný pohovor uchádzačov, ktorí nespĺňajú všetky vyššie uvedené kritériá a požiadavky, alebo nedoručia vyššie uvedeným spôsobom a v termíne požadované doklady.
4. Informácie o spracúvaní osobných údajov podľa článku 13 Nariadenia Európskeho parlamentu a Rady (EÚ) 2016/679 o ochrane fyzických osôb pri spracúvaní osobných údajov a o voľnom pohybe takýchto údajov a zákona NR SR č. 18/2018 Z. z. o ochrane osobných údajov a o zmene a doplnení niektorých zákonov sú zverejnené na webovom sídle prevádzkovateľa www.vsmuzeum.sk.